
Maagizo:
(a) Andika jina na nambari yako ya mtihani katika nafasi ulizoachiwa hapo juu.
(b) Tia sahihi kisha uandike tarehe.
(c) Jibu maswali manne pekee.
(d) Swali la kwanza ni la lazima.
(e) Maswali hayo mengine matatu yachaguliwe kutoka sehemu nne zilizobaki ; yaani Riwaya, Tamthilia ,Hadith ifupi na Fasihi simulizi
(f) Usijibu maswal imawili kutoka sehemu moja
(g) Majibu yote lazima yaandikwe kwa lugha ya Kiswahili.

SEHEMU YA A:Ushairi
[bookmark: _Hlk132019050]LAZIMA
1. Soma shairi lifuatalo kisha uyajibu maswali.

Jiji Juani
Jiji
Lililojaa fahari na vinyume

Maghorofa
Yatishayo kupasua ngozi ya mawingu
Viumbe na magari
Waliobanana barabarani.

Jiji la
Waliostaarabika
Yakidunia
Mafukara.

Lililojaa mfano na mwambatano
Wa majalala ya taka na waokotezaji
Wa omba omba nawaliotakata
Wa polisi na dereva
Wa waliopujuka na wanaostahi.

Jiji la:
Majengo ya aushi na mioyo ya mawe
Jua linalooka viumbe
Jua linalotekenya ngozi za watalii – wakimbiao ganzi ya
Maji baridi
Jua lichomalo wavuja jasho
Huku wakizumbua riziki.

La viwanda
Vijazavyo vibeti vyenye mimba vya wenye viwanda
Vinavyofuka moshi kwenye Madongoporomoka
Vinavyosumu maisha machanga na kuuawasio zaliwa.

Jiji 
La wazururao na manamba
Wanaotia kitanzi staha
Wanaotoa kauli na maneno
Yanayouma na kukereketa.

La wazee na vijana
Ambao taadhima yao
Imemezwa na jiji juani.
Jiji litandalo mashariki na magharibi
Kaskazini na kusini
Mbuga zitandazo
Katikati ya tanuri hili.

Litengalo sehemu kwa baadhi
Majumba vilimani
Vyumba visivyodari
Na mabanda yaso dirisha
Kusugua mikono laini ya mwenye nyumba.
Maswali
(a) [bookmark: _Hlk132177067]Eleza maswala matatu makuu aliyoyashughulikia mshairi tungoni.  				(alama3)
(b) Jadili jinsi mtunzi alivyotumia jazanda kufanikisha ujumbe wake.  				(alama4)
(c) Mishata ni nini? Bainisha matumizi manne katika shairi hili.   					(alama 4)
(d) Fafanua umuhimu wa aina za urudiaji katika shairi hili.   					(alama 3)
(e) Shairi hili ni la kukatisha tamaa. Dhihirisha.							(alama4)
(f) Tambua aina mbili za taswira zilizotumika katika shairi hili.   					(alama 2)

SEHEMU B: RIWAYA
A. MATEI: CHOZI LA HERI
Jibu swali la 2 au 3
2. [bookmark: _GoBack]“Una bahati kupata mfadhili, mimi mzazi wangu wa  pekeeni mama ambaye ni muuza samaki na baada ya ule mzozo… biashara imepigwa  namawimbi makali.”
(a) Eleza muktadha wa dondoo. 									(alama 4)
(b) Jadili jinsi mwandishi alivyoshughulikia maudhui ya ufadhili. 				(alama 6)
(c) Ukirejelea hadithi zozote tano riwayani, onyesha jinsi mwandishi alivyotumia mbinu ya hadithi ndani ya hadithi kujenga maudhui.								(alama 10)
                              au
3. (a) Changanua mtindo katika dondoo hili: 							(alama 8)
Sisi tunataka kiongozi yeyote awe mwanamke au mwanamme, atakayeweza kulielekeza jahazi hili letu kwenye visiwa vya hazina. Tufikie kilele cha maendeleo pale tutakapoafikia malengo ya Kimaendeleo ya Kimilenia. Kiongozi ambaye ataendeleza zaidi juhudi za kukabiliana na wale maadui ambao wewe daima huniambia kuhusu: umaskini, ujinga, magonjwa, uhaba wa nafasi ya kazi na ufisadi. Je, huu sio uliokuwa muono wa waliopigania uhuru? Siyo ambayo viongozi waliochukua hatamu za uongozi kutoka kwa watu weupe waliyofanya juu chini kuyatekeleza?

b) Mwalimu amekwezwa katika riwaya ya Chozi la Heri. Thibitisha. 			(alama 12)

SEHEMU YA C: HADITHI FUPI 
Fadhila za Punda na Rachel Wangari
4. “Wewe mke sampuli gani usiyetaka kumuunga mkono mumeo? Haya kaanyumbani. Kula na kulala tu, hujui jingine. Ona umbo lako sasa, kama nguruwe”
(a) [bookmark: _Hlk132140577]Eleza muktadha wa dondoo hili.  	 							(alama 4)
(b) Eleza umuhimu wa mandhari katika dondoo hili.				               	(alama 6)
(c) (i) Tambua dhana ilipigiwa mstari.   								(alama 2)
[bookmark: _Hlk132140491](ii) Thibitisha jinsi dhana uliyotambua katika (c) (i) inavyodhihirika katika hadithi ya Fadhila z aPunda.											 (alama 8)
                              au
Msiba wa kujitakia na D.W Lutomia
5. “Miti katika misitu ilizidi kuangamizwa kwa makali ya shoka lakini miti ilizidi kulifurahia shoka...miti ikafikiri shoka ni mmoja wao!"
(a) Liweke dondoo hili katika muktadha wake.							(alama 4)
(b) Bainisha mbinu zozote  mbili za mtindo katika muktadha huu.					(alama 4)
(c) Eleza sifa mbili za shoka.									(alama2)
(d) Kwa kurejelea hadithi ya Msiba wa Kujitakia, jadili mbinu zinazotumiwa na viongozi kuingia mamlakani. 											(alama 10)
SEHEMU YA D: TAMTHILIA 
Bembea ya Maisha na Timothy Arege

Jibu swali la 6 au 7

6. Soma kifungu kifuatacho kisha ujibu maswali yanayofuata.
Ukilazwa tayari unakuwa umeonja seli,: Hata wahudumu wenyewe hawana mlahaka mwema. Amri na vitisho kama askari. Unashindwa kama uuguze moyo ama ugonjwa. Katika wodi hewa iliyojaa harufu ya dawa imezagaa, vitanda vimesalimu amri mpaka shiti zikagura. Yaani hali nzima haikupi matumaini yakutokaukiwa bora. Matumaini yanadidimia.Tumaini lako unaliweka katika sala.

(a) Changanua mtindo katika dondoo hili. 							(alama10)
(b) Fafanua namna mandhari ya dondoo hili yalivyochangia usukaji watamthilia.		(alama10)
                              au
7. Somadondoolifuatalokishaujibumaswali.
‘...wanajikuta katika vuta nikuvute inayochochewa na mitazamo ya kitamaduni, uhalisia wa mambo pamoja na matamanio ya wahusika binafsi. Baina yao kuna mitikiso inayotishia familia, ndoa na mahusiano ya kijamii. Kuna shutuma, shaka, tuhuma na mivutano. Lakini pia kuna hongera, imani, ushirikiano, upendo,kutanabahi, na mshikamano. Katika huu mseto wa mambo ipo sauti imara.. ."

(a) Fafanua muktadha wa maneno haya.								(alama 4)
(b) Fafanua toni katika dondoo hili. 								(alama 2)
(c) Fafanua mitikiso saba inayotishia mahusiano ya kijamii katika tamthilia hii.		(alama 14)

SEHEMU YA: E FASIHI SIMULIZI

8. Soma kifungukifuatachokishaujibumaswali.

Malaika nakupenda Malaika
Malaika nakupenda Malaika
Nami nifanyeje?
Kijana mwenzio
Nashindwa na mali sina we!
Ningekuoa Malaika

Pesa zasumbua moyo wangu
Pesa zasumbua moyo wangu
Nami nifanyeje?
Kijana mwenzio
Nashindwa na mali sina wee
Ningekuoa Malaika

Maswali:
(a) Tambuau tungo huu. 										(alama 1)
(b) Thibitisha jibu la (a). 										(alama 2)
(c) Tambua nafsi neni katika utungo huu. 								(alama 1)
(d) Eleza toni inayojitokeza katika utungo huu. 							(alama 2)
(e) Umealikwa kuwasilisha utungo huu mbele ya wanafunzi wa shule yako.Taja mambo sita utakayozingatia ili kufanikisha uwasilishaji huu. 						(alama 6)
(f) Tambua na uthibitishe shughuli mbili za kijamiizinazojitokezakatikautungo.			(alama 2)
(g) Taja mbinu mbili za kimtindo zilizotumika katika utungo. 					(alama 2)
(h) Eleza dhima ya utungo wa aina hii katika jamii. 							(alama 4)

